CELEX: 32019D0284
Language: hu
Date: 2019-02-18 00:00:00
Title: A Tanács (KKBP) 2019/284 határozata (2019. február 18.) a Zimbabwéval szembeni korlátozó intézkedésekről szóló 2011/101/KKBP határozat módosításáról

19.2.2019   
               
               
                  HU
               
               
                  Az Európai Unió Hivatalos Lapja
               
               
                  L 47/38
               
            
         A TANÁCS (KKBP) 2019/284 HATÁROZATA
         (2019. február 18.)
         a Zimbabwéval szembeni korlátozó intézkedésekről szóló 2011/101/KKBP határozat módosításáról
         AZ EURÓPAI UNIÓ TANÁCSA,
         tekintettel az Európai Unióról szóló szerződésre és különösen annak 29. cikkére,
         tekintettel az Unió külügyi és biztonságpolitikai főképviselőjének javaslatára,
         mivel:
         
                     (1)
                  
                  
                     A Tanács 2011. február 15-én elfogadta a 2011/101/KKBP határozatot (1).
                  
               
                     (2)
                  
                  
                     A Tanács a zimbabwei politikai helyzetet figyelembe véve felülvizsgálta a 2011/101/KKBP határozatot.
                  
               
                     (3)
                  
                  
                     Ezért a Zimbabwéval szembeni korlátozó intézkedéseket 2020. február 20-ig meg kell hosszabbítani. A Tanácsnak folyamatosan felül kell vizsgálnia ezeket az intézkedéseket a zimbabwei politikai és biztonsági fejlemények tükrében.
                  
               
                     (4)
                  
                  
                     A korlátozó intézkedéseket a 2011/101/KKBP határozat I. mellékletében szereplő öt személy és egy szervezet tekintetében meg kell újítani, két személy tekintetében pedig vissza kell vonni. A 2011/101/KKBP határozat II. mellékletében szereplő három személyre vonatkozó korlátozó intézkedések felfüggesztését meg kell újítani.
                  
               
                     (5)
                  
                  
                     A 2011/101/KKBP határozatot ennek megfelelően módosítani kell,
                  
               ELFOGADTA EZT A HATÁROZATOT:
         
            1. cikk
            A 2011/101/KKBP határozat a következőképpen módosul:
            
                        1.
                     
                     
                        A 10. cikk helyébe a következő szöveg lép:
                        
                           „10. cikk
                           
                              (1)   Ez a határozat az elfogadásának napján lép hatályba.
                           
                           
                              (2)   Ezt a határozatot 2020. február 20-ig kell alkalmazni.
                           
                           
                              (3)   A 4. cikk (1) bekezdésében, valamint az 5. cikk (1) és (2) bekezdésében említett intézkedések alkalmazását a II. mellékletben szereplő személyek esetében 2020. február 20-ig fel kell függeszteni.
                           
                           
                              (4)   Ezt a határozatot folyamatosan felül kell vizsgálni, és ha a Tanács úgy ítéli meg, hogy annak céljai nem valósultak meg, a határozatot az esetnek megfelelően meg kell újítani vagy módosítani kell.”
                           
                        
                     
                  
                        2.
                     
                     
                        Az I. melléklet e határozat I. mellékletének megfelelően módosul.
                     
                  
                        3.
                     
                     
                        A II. melléklet e határozat II. mellékletének megfelelően módosul.
                     
                  
         
            2. cikk
            Ez a rendelet az Európai Unió Hivatalos Lapjában való kihirdetését követő napon lép hatályba.
         
         
            Kelt Brüsszelben, 2019. február 18-án.
            
               
                  a Tanács részéről
               
               
                  az elnök
               
               F. MOGHERINI
            
         
         
            (1)  A Tanács 2011/101/KKBP határozata (2011. február 15.) a Zimbabwéval szembeni korlátozó intézkedésekről (HL L 42., 2011.2.16., 6. o.).
      
      
         
            I. MELLÉKLET
            
                        1.
                     
                     
                        Az alábbi személyre vonatkozó, a 2011/101/KKBP határozat I. mellékletében szereplő bejegyzés helyébe a következő bejegyzés lép:
                        
                                     
                                 
                                 
                                    Név (és esetleges névváltozatok)
                                 
                                 
                                    Azonosító adatok
                                 
                                 
                                    A jegyzékbe vétel okai
                                 
                              
                                    „2.
                                 
                                 
                                    Mugabe, Grace
                                 
                                 
                                    Szül.: 1965.7.23.;
                                    útlevélszám: AD001159;
                                    személyiigazolvány-szám: 63-646650Q70.
                                 
                                 
                                    A ZANU–PF (Zimbabwe African National Union – Patriotic Front – Zimbabwei Afrikai Nemzeti Unió – Patrióta Front) Női Ligájának korábbi titkára; részt vesz a demokráciát, az emberi jogok tiszteletben tartását és a jogállamiságot súlyosan sértő tevékenységekben. 2002-ben elfoglalta az Iron Mask Estate-et; a gyanú szerint illegálisan nagy profitra tesz szert a gyémántbányászatból.”
                                 
                              
                  
                        2.
                     
                     
                        A 2011/101/KKBP határozat I. mellékletében szereplő alábbi bejegyzéseket el kell hagyni:
                        
                                    „3.
                                 
                                 
                                    Bonyongwe, Happyton Mabhuya
                                 
                              
                                    4.
                                 
                                 
                                    Chihuri, Augustine”.
                                 
                              
                  
      
      
         
            II. MELLÉKLET
            A 2011/101/KKBP határozat II. mellékletében szereplő alábbi bejegyzéseket el kell hagyni:
            
               
                           „1.
                        
                        
                           Bonyongwe, Happyton Mabhuya
                        
                     
                           2.
                        
                        
                           Chihuri, Augustine”.